Ministerul Sănătăţii Publice

ORDIN Nr. 884*)

din 16 mai 2007

pentru ajustarea preţurilor la medicamentele cuprinse în Catalogul naţional al preţurilor medicamentelor de uz uman autorizate de punere pe piaţă în România, cu modificările şi completările ulterioare
Publicat în: Baza de date "EUROLEX"

*) Notă:

Text realizat la G&G CONSULTING, Departamentul juridic (B.D.).

Cuprinde toate modificările aduse actului oficial, inclusiv cele prevăzute în:

O. Nr. 1.629/25.09.2008 Publicat în M.Of. Nr. 673/30.09.2008

    **) Valabilitatea prezentului ordin a fost prelungită succesiv prin art. I din O. Nr. 143/2008, până în data de 31 mai 2008, art. III din O. Nr. 1.016/2008 până la data de 30 iunie 2008, art. 1 din O. Nr. 1.172/2008, până la 31 august 2008, art. 1 din O. Nr. 1.489/2008, până la data de 30 septembrie 2008 şi art. 1 din O. Nr. 1.629/2008 până în data de 31 octombrie 2008.
    Având în vedere prevederile art. 851 din Legea nr. 95/2006 privind reforma în domeniul sănătăţii, cu modificările şi completările ulterioare, ale art. 140 alin. 2 lit. e) din Legea nr. 571/2003 privind Codul fiscal, cu modificările şi completările ulterioare, şi ale Legii nr. 348/2004 privind denominarea monedei naţionale, cu modificările ulterioare,

    văzând Referatul de aprobare al Direcţiei farmaceutice nr. EN 5.156 din 16 mai 2007,

    în temeiul Hotărârii Guvernului nr. 862/2006 privind organizarea şi funcţionarea Ministerului Sănătăţii Publice,

    ministrul sănătăţii publice emite următorul ordin:

    Art. 1 - (1) Se aprobă ajustarea preţurilor la medicamentele de uz uman, cuprinse în Catalogul naţional al preţurilor medicamentelor de uz uman autorizate de punere pe piaţă în România, ediţia a XXI-a, în conformitate cu Ordinul ministrului sănătăţii şi familiei nr. 612/2002 pentru aprobarea Normelor privind modul de calcul al preţurilor la medicamentele de uz uman, publicat în Monitorul Oficial al României, Partea I, nr. 621 din 22 august 2002, cu modificările şi completările ulterioare, începând cu data de 1 iunie 2007. Preţurile cu ridicata şi amănuntul maximale ajustate sunt valabile pentru intrările de medicamente începând cu data de 1 iunie 2007.

    (11) Se completează Catalogul naţional al preţurilor medicamentelor de uz uman autorizate de punere pe piaţă în România cu preţurile produselor nou-avizate/reavizate în perioada ianuarie 2008 -30 aprilie 2008.

    (12) Se diminuează, la cererea producătorului intern sau a reprezentanţei farmaceutice, nivelul existent al preţurilor produselor cuprinse în Catalogul naţional al preţurilor medicamentelor de uz uman autorizate de punere pe piaţă în România.

    (13) Se exclud din Catalogul naţional al preţurilor medicamentelor de uz uman autorizate de punere pe piaţă în România produsele ce nu mai pot fi menţinute în circuitul terapeutic conform art. 730 alin. (9) din Legea nr. 95/2006 privind reforma în domeniul sănătăţii, cu modificările şi completările ulterioare, sau, după caz, la cererea producătorului intern ori a reprezentanţei farmaceutice.

    (2) Se prelungeşte valabilitatea preţurilor cu ridicata şi amănuntul maximale stabilite în conformitate cu Ordinul ministrului sănătăţii publice nr. 1.535/2006 pentru ajustarea/revizuirea preţurilor la medicamentele cuprinse în Catalogul naţional al preţurilor medicamentelor de uz uman autorizate de punere pe piaţă în România, cu modificările şi completările ulterioare, publicat în Monitorul Oficial al României, Partea I, nr. 1.004 din 18 decembrie 2006, cu modificările şi completările ulterioare, pentru stocurile de medicamente până la 30 iunie 2007.

    (3) Se menţin nemodificate preţurile de decontare stabilite în conformitate cu anexa nr. 2 la Ordinul ministrului sănătăţii publice nr. 569/2007 pentru aprobarea Listei preţurilor de decontare ale medicamentelor eliberate prin farmaciile cu circuit deschis pentru tratamentul bolnavilor incluşi în unele subprograme de sănătate din cadrul Programului naţional cu scop curativ, nominalizate prin Hotărârea Guvernului nr. 292/2007, publicat în Monitorul Oficial al României, Partea I, nr. 221 din 30 martie 2007, cu modificările şi completările ulterioare.

    (4) Se completează Catalogul naţional al preţurilor medicamentelor de uz uman autorizate de punere pe piaţă cu preţurile de decontare stabilite în conformitate cu anexa nr. 2 la Ordinul ministrului sănătăţii publice nr. 569/2007 pentru aprobarea Listei preţurilor de decontare ale medicamentelor eliberate prin farmaciile cu circuit deschis pentru tratamentul bolnavilor incluşi în unele subprograme de sănătate din cadrul Programului naţional cu scop curativ, nominalizate prin Hotărârea Guvernului nr. 292/2007, publicat în Monitorul Oficial al României, Partea I, nr. 221 din 30 martie 2007, cu modificările şi completările ulterioare.

    Art. 2 - Cursurile de schimb ce au stat la baza ajustării preţurilor pentru medicamente sunt cele comunicate de Banca Naţională a României, valabile în vamă pentru luna mai.

    Art. 3 - Preţurile cu ridicata maximale, precum şi preţurile cu amănuntul maximale, prevăzute în ediţia a XXV-a a Catalogului naţional al preţurilor medicamentelor de uz uman autorizate de punere pe piaţă în România, sunt valabile până la data de 30 iunie 2008.
    Art. 4 - Este interzisă practicarea altor preţuri peste nivelurile preţurilor cu ridicata şi amănuntul maximale prevăzute în Catalogul naţional al preţurilor medicamentelor de uz uman autorizate de punere pe piaţă în România.

    Art. 5 - La data intrării în vigoare a prezentului ordin se abrogă orice alte dispoziţii contrare.

    Art. 6 - Prevederile prezentului ordin intră în vigoare începând cu data de 1 noiembrie 2007.

    Art. 7 - Direcţia farmaceutică, precum şi celelalte direcţii din Ministerul Sănătăţii Publice, Casa Naţională de Asigurări de Sănătate, autorităţile de sănătate publică judeţene şi a municipiului Bucureşti, agenţii economici importatori şi distribuitori, Compania Naţională "Unifarm" - S.A., precum şi unităţile sanitare publice şi private vor duce la îndeplinire prevederile prezentului ordin.

    Art. 8 - Prezentul ordin se va publica în Monitorul Oficial al României, Partea I.

Ministrul sănătăţii publice,

Gheorghe Eugen Nicolăescu

_____________
